„ Það er svolítið sem við viljum deila . Það er skrýtið að þurfa að deila slíkum fréttum með öllum en það eru afleiðingar þess lífs sem við höfum ákveðið að lifa , sem við erum einnig mjög þakklát fyrir , ” stendur í yfirlýsingunni frá Channing og Jennu . „ Við erum að lifa ótrúlega tíma en þetta eru líka tímar þar sem hægt er að afbaka sannleikann og mynda öðruvísi staðreyndir . Þannig að við viljum deila sannleikanum svo þið vitið að ef þið lesið hann ekki hér þá er hann örugglega uppspuni , ” halda fyrrverandi hjónin áfram . Channing og Jenna eiga dótturina Everly , fjögurra ára , saman og segjast ætla að halda áfram að ala hana upp saman , þrátt fyrir skilnaðinn . „ Við höfum ákveðið að skilja sem par . Við urðum mjög ástfangin fyrir mörgum árum síðan og höfum átt fallega vegferð saman . Akkúrat ekkert hefur breyst um þá ást sem við berum til hvors annars , en ást er fallegt ævintýri sem ætlar nú að færa okkur hvort í sína áttina . Það eru engin leyndarmál né ljótir atburðir á bak við ákvörðun okkar – bara tveir bestu vinir sem gerðu sér grein fyrir því að þeir þurfa fjarlægð frá hvorum öðrum og ætla að hjálpa hvorum öðrum að lifa lífinu á sem fallegastan og skemmtilegastan hátt . Við erum enn fjölskylda og verðum enn ástríkir foreldrar Everly . Við ætlum ekki að tala meira um skilnaðinn og við þökkum öllum fyrirfram fyrir að virða það og einkalíf fjölskyldu okkar , ” skrifa þau .